پاکستان پیپلز پارٹی

پاکستان پیپلز پارٹی پاکستان کی ایک سیاسی جماعت ہے اوراس وقت پاکستان کی تیسری بڑی جماعت ہے۔

پیپلز پارٹی کی بنیاد ذوالفقار علی بھٹو نے رکھی۔ اس پارٹی نے 1970ء کے انتخابات میں مغربی پاکستان میں واضح اکثریت سے جیت لیے۔

فوج نے جب اکثریتی پارٹی عوامی لیگ کو اقتدار دینے سے انکار کر دیا تو اسکا نتیجہ مشرقی پاکستان کی علیحدگی کی شکل میں نکلا۔ اس مشکل صورت حال میں پیپلز پارٹی نے ذوالفقار علی بھٹو کی قیادت میں ملک کی باگ دوڑ سنبھالی۔ 1977ء میں فوج نے ماضی سے سبق حاصل کئے بغیر دوبارہ اقتدار پر قبضہ کر لیا اور ایک فرضی مقدمے میں پاکستان کی تاریخ کے مقبول ترین وزیراعظم کو سزائے موت دے دی گئی۔ تمام تر ریاستی بندوبست کے باوجود پیپلز پارٹی کو ختم نہیں کیا جاسکا۔ محترمہ بے نظیر بھٹو کے قتل کے بعد اس کی قیادت عملا آصف علی زرداری کے ہاتھ میں ہے۔ پاکستان پیپلز پارٹی اب بھی پاکستان کی بڑی جماعت ہے۔

پیپلز پارٹی کی کامیابیاں 
 ملک کی تاریخ میں پہلی بار ایک متفقہ آئین بنایا اور نافذ کیا۔
 پاکستان کا ایٹمی پروگرام شروع کیا۔
 پاکستان اسٹیل مل اور ہیوی انڈسٹریز ٹیکسلا شروع کیں۔
 لاہور میں دوسری اسلامی سربراہی کانفرنس منعقد کی۔
 1971ء کی جنگ کے بعد بھارت کی قید سے 90 ہزار فوجیوں کو رہا کروایا۔

تنقید 
 سوشلزم کا نفاذ صنعتوں پر سوچے سمجھے بغیر کیا گیا۔
 جاگیرداروں کو پارٹی میں لایا گیا۔
 مخالفتوں کو دشمنی سمجھ لیا گیا۔
 جنرل ضیاالحق کو فوج کا سربراہ تعینات کیا گیا۔

موروثی 
جماعت کو موروثی جائداد کے طور پر چلایا جاتا ہے اور جماعت کے اندر انتخابات سے رہنما چننے کا جمہوری طریقہ نہیں اپنایا جا سکا۔

مزید دیکھیے 
 پاکستان پیپلز پارٹی پارلیمنٹیرینز
 پیپلز امن کمیٹی
 دلاور بٹ
 طاہر مشہدی

حوالہ جات

بیرونی روابط 
 ایک تینتالیس سالہ کی کہانی
 پیپلز پارٹی کے44 سال

پاکستان پیپلز پارٹی
1967ء میں قائم ہونے والی سیاسی جماعتیں
پاکستان کی سیاسی جماعتیں
پاکستان کی موروثی سیاسی جماعتیں
پاکستان میں آزاد خیال جماعتیں
پاکستان میں 1967ء کی تاسیسات
پاکستان میں ترقی پسندی